Lo toponimo La Muela ye transparent y deriva de la forma de releu estructural a on se troba lo lugar, una muela, que ye como se diz en la val d'Ebro a las plataformas estructurals con materials terciarios que gosan tener en lo teito u parte superior qualques estratos duros de piedra calsinera de lo Mioceno superior (calsineras pontianas). Seguntes Antonio Ubieto Arteta s'escribiba La Muela de Garrapinillos entre 1258 y 1280. (Cabe esperar La Muela de Garrapiniellos u La Muela de Carrapiniellos pero Ubieto Arteta no gosa dar variants foneticas guaire diferents de las castellanas en lo suyo libro "Los Pueblos y los despoblados"). En un texto de lo 8 d'agosto de 1260 escrito en latín medieval en lo que Chaime I concedeba boyalars a los habitadors de la Muela podemos veyer lo toponimo latinizau: